नवीन ने कहा- मैं IPL खेलने के लिए आया हूं, किसी से गाली सुनने नहीं
IPL 2023 RCB Vs LSG Match Controversy - अफगानिस्तान के तेज गेंदबाज नवीन उल-हक विराट कोहली से विवाद के बाद से चर्चा में हैं। नवीन ने एक इंस्टाग्राम स्टोरी लगाई थी, जिसे विराट कोहली से जोड़ कर देखा जा रहा है
अफगानिस्तान के तेज गेंदबाज नवीन उल-हक विराट कोहली से विवाद के बाद से चर्चा में हैं। नवीन ने एक इंस्टाग्राम स्टोरी लगाई थी, जिसे विराट कोहली से जोड़ कर देखा जा रहा है। वहीं खबर है कि विराट के साथ हुए विवाद के बाद नवीन ने अपनी टीम के एक साथी से कहा कि वो IPL खेलने आएं हैं, किसी की गाली सुनने नहीं आए हैं।
बता दें, लखनऊ के इकाना में 1 मई को रॉयल चैलेंजर्स बेंगलुरु (RCB) ने लखनऊ सुपर जायंट्स (LSG) को हरा दिया था। इस मैच के दौरान विराट कोहली, नवीन उल-हक और गौतम गंभीर के बीच विवाद हो गया था। कोहली ने नवीन को जूता दिखाते हुए स्लेजिंग की और उसके बाद मामला बढ़ता गया।
एक रिपोर्ट की माने तो पूरे विवाद के बाद नवीन ने अपनी टीम लखनऊ के एक साथी क्रिकेटर से कहा, 'मैं यहां IPL में खेलने आया हूं, किसी से गाली सुनने नहीं।' विवाद के बाद लखनऊ के कोच गंभीर और विराट पर मैच फीस का 100% जुर्माना लगाया गया। नवीन पर 50% जुर्माना लगा था।
नवीन की इंस्टाग्राम स्टोरी
इससे पहले नवीन ने 2 मई को इंस्टाग्राम पर एक स्टोरी लगाई थी। उन्होंने अपनी इंस्टाग्राम स्टोरी पर लिखा- 'आपको वही मिलता है जो आप डिजर्व करते है। ऐसा ही होना चाहिए और ऐसा ही होता है।'
नवीन का विवादों से पुराना नाता 
इससे पहले साल 2020 में नवीन की पाकिस्तान के मोहम्मद आमिर और शाहिद अफरीदी के साथ भी नोक-झोक हुई थी। 2020 में वो लंका प्रीमियर लीग (LPL) में कैंडी टस्कर्स के लिए खेल रहे थे। तब नवीन और मोहम्मद आमिर के बीच गाली-गलौज की खबर थी। वहीं मैच के बाद के हैंडशेक के दौरान, शाहिद अफरीदी और नवीन के बीच कहा-सुनी होने का वीडियो भी सामने आया था।
नवीन का इंटरनेशनल करियर 
नवीन ने अब तक अफगानिस्तान के लिए 7 वनडे और 27 T20 इंटरनेशनल मैच खेले हैं। उन्होंने वनडे में 14 विकेट और T20I में 34 विकेट झटके हैं। IPL 2023 के मिनी ऑक्शन में लखनऊ सुपर जाएंट्स ने उनको 50 लाख रुपये में अपने साथ जोड़ा था।
स्पोर्ट्स से जुड़ी अन्य खबर भी पढ़ें...
कोहली ने पूछा था- आप क्यों विवाद में घुस रहे:गंभीर ने जवाब दिया- तुमने मेरे प्लेयर को बोला यानी मेरी फैमिली को गाली दी
लखनऊ के इकाना में 1 मई को रॉयल चैलेंजर्स बेंगलुरु ने लखनऊ सुपर जायंट्स को हरा दिया था। हार-जीत से ज्यादा, मैच के दौरान विराट कोहली, नवीन उल-हक और गौतम गंभीर की लड़ाई की चर्चा हो रही है।​​​​​​पूरी खबर पढ़ने के लिए यहां क्लिक करें...
विराट-गंभीर 10 साल बाद मैदान पर फिर भिड़े:कोहली ने मैदान से सीना ठोका, इशारा किया; नवीन से दूसरी बार झगड़े तो गंभीर भी आ गए
लखनऊ में IPL के मैच में विराट कोहली और गौतम गंभीर की टसल एक बार फिर देखने को मिली। दोनों एक दूसरे के सामने आ गए। 5 मिनट तक तीखी नोक-झोंक होती रही। मामला इतना बढ़ गया कि LSG के कप्तान केएल राहुल और सीनियर खिलाड़ी अमित मिश्रा को बीच बचाव करना पड़ा। इसके बाद भी कोहली और गंभीर एक-दूसरे से नाराज दिखे। इससे पहले 2013 में भी दोनों में तीखी बहस हुई थी। पूरी खबर पढ़ने के लिए यहां क्लिक करें...